钦定古今图书集成/理学汇编/学行典/第139卷 > 易经 > 《谦卦》
## 钦定古今图书集成/理学汇编/学行典/第139卷 > 易经 > 《谦卦》

初六：谦谦君子，用涉大川，吉。

〈程传〉“谦”而又谦，故曰“谦谦。”能如是者，君子也。自处至谦，众所共与也。虽用涉险难，亦无患害，况居平易乎？何所不吉也。〈大全〉双湖胡氏曰：“《涉川》贵于迟重，不贵于急速，用谦谦之道以涉川，只是谦退居后而不争先，自然万无失一，故吉。”